**PRAVILNIK**

**POJEDINAČNOG PRVENSTAVA HRVATSKE U ŠAHU ZA VETERANE**

**Članak 1.**

Hrvatski šahovski savez u suradnji sa Šahovskim savezom Splitsko-dalmatinske županije organiziraju u Trogiru od 18.06. - 22.06.2021. pojedinačno prvenstvo Hrvatske za veterane. Prvenstvo se igra u hotelu Medena.

**Članak 2.**

Pravo nastupa imaju veterani koji su 1.1. tekuće godine navršili 50 godina. Svi natjecatelji moraju biti hrvatski državljani registrirani pri Hrvatskom šahovskom savezu za 2021. godinu(u slučaju posjedovanja međunarodnog FIDE rejtinga ne smiju se na međunarodnoj rejting listi FIDE voditi pod drugom državom).

 **Članak 3.**

Prvenstvo se igraŠvicarskim sustavom, FIDE varijanta, 7kola.

Tempo igre je 30 minuta uz dodatak od 30 sekundi za svaki završeni potez, počevši od prvoga. Zapisivanje poteza obavezno je do kraja partije.

Prvenstvo se igra po Pravilima šaha FIDE.

Prvenstvo će se rejtingirati za nacionalnu rejting listu.

Igrač koji ima bijele figure u partiji dužan je donijeti standardnu šahovsku garnituru i ispravan digitalni šahovski sat.

**Članak 4.**

Prijave natjecatelja na Prvenstvo vrši se na Email Hrvatskog šahovskog saveza hss.crochess@gmail.com, zaključno do 15.06.2021. godine.

Otvaranje Prvenstva održat će se 18.06.2021. godine, s početkom u 17.00 sati.

Redovita kola igraju se prema sljedećem rasporedu:

|  |  |  |  |
| --- | --- | --- | --- |
| **Datum:** | **Dan:** | **Kolo:** | **Početak:** |
| **18. lipnja** | petak | 1 | **17,15** |
| **19. lipnja** | subota | 2 | **13,30** |
| **20. lipnja** | nedjelja | 3 | **14,00** |
| **20. lipnja** | nedjelja | 4 | **17,00** |
| **21. lipnja** | ponedjeljak | 5 | **13,30** |
| **22. lipnja** | utorak | 6 | **14,00** |
| **22. lipnja** | utorak | 7 | **17,00** |

Zatvaranje Prvenstva održat će se 22.06.2021. godine, odmah po završetku zadnje partije.

**Članak 5.**

Kotizacija iznosi 100,00 kn za sve natjecatelje, a plaća se ISKLJUČIVO na žiro-račun: Hrvatski šahovski savez, Zagreb, IBAN:**HR7824810001120011240**.

**Članak 6.**

Natjecatelji prilikom dolaska obavezni su potvrditi svoj nastup na prvenstvu. Potvrda nastupa vrši se u turnirskoj dvorani, 18.06. od 15 do 16 sati kod suca natjecanja.

**Članak 7.**

Natjecatelj na početak partije može zakasniti do isteka 30 minuta nakon čega gubi partiju kontumacijom. Odgode partije nema.

**Članak 8.**

Nagradni fond iznosi:

1. mjesto: 2000,00 kuna

2. mjesto: 1500,00 kuna

3. mjesto: 1000, kuna

Po tri najuspješnija igrača u kategoriji +50 i tri najuspješnija igrača u kategoriji +65 biti će nagrađeni peharima.

**Članak 9.**

Za pobjedu u partiji igrač dobiva jedan bod, za neodlučeni rezultat pola boda, a za poraz nula bodova. Ukoliko je neparni broj igrača na turniru igranom po švicarskom sistemu, igrač koji je slobodan u tom kolu dobiva jedan bod.

U slučaju da jedan ili više natjecatelja imaju jednak broj ukupnih bodova o poretku odlučuje primjena sljedećih kriterija, redom:

1. Buchholz skraćeni; (kriterij broj 37 u SM – 1,0,N,D,0,N)
2. Buchholz; (kriterij broj 37 u SM – 0,0,N,D,0,N)
3. kumulativ; (kriterij broj 8 u SM)
4. međusobni susret; (kriterij broj 11 u SM)
5. veći broj pobjeda, (kriterij broj 68 u SM, pobjeda bez igre se ne računa)
6. veći broj pobjeda crnim figurama, (kriterij broj 68 u SM, pobjeda bez igre se ne računa)

U slučaju diobe mjesta koja odlučuju o prva tri mjesta u pojedinoj konkurenciji, kod potpuno jednakih gore navedenih dodatnih kriterija odigrat će se dodatni meč (doigravanje). Doigravanje će se igrati po sljedećem principu: igraju se dvije dodatne partije s ubrzanim tempom od 15 minuta za razmišljanje po igraču (boja figura određuje se ždrijebom prije doigravanja). Ukoliko se u te dvije partije ne dobije pobjednik igra se drugi krug doigravanja od dvije dodatne partije s brzopoteznim tempom od 5 minuta za razmišljanje po igraču (boja figura određuje se ždrijebom prije doigravanja). Ukoliko i poslije drugog kruga doigravanja bude neriješen rezultat igra se treći krug doigravanja od jedne brzopotezne partije u kojoj bijeli ima za razmišljanje 6 minuta, crni 5 minuta, uz uvjet bijelom da za pobjedu u doigravanju mora pobijediti, dok je crnom za pobjedu u doigravanju dovoljan i remi (uz pobjedu). Boja figura za tu dodatnu partiju određuje se ždrijebom prije partije.

**Članak 10.**

Za vrijeme partije, natjecateljima je zabranjeno imati u mjestu igre mobitel i/ili druga elektronska sredstva komunikacije. Ako je očito da je natjecatelj donio takav uređaj u mjesto igre, izgubit će partiju. Protivnik će dobiti partiju.

**Članak 11.**

Glavni sudac prvenstvaje DS Opačak Mato

zamjenik glavnog suca je ŽS Tadinac Saša.

**Članak 12.**

Na odluku suca nezadovoljna strana ima pravo žalbe Turnirskom odboru u roku od 30 minuta po nastalom sporu.

Žalba se predaje glavnom sucu u pisanoj formi uz žalbenu pristojbu od 500,00 kuna. Žalbena pristojba se vraća u slučaju povoljnog rješenja žalbe, a u protivnom ide u korist HŠS-a.

Turnirski odbor odlučuje o žalbi najkasnije do početka sljedećeg kola. Odluka Turnirskog odbora je konačna i izvršna.

Članovi Turnirskog odbora:

1. Božanić Ivica,
2. Brigljević Milan,
3. Mrkonjić Nenad,

Zamjenici:

1. Ivica Brkić,
2. Matana Zoran,

**Članak 13.**

Za sve što nije definirano ovim Pravilnikom primjenjuje se Pravilnik o natjecanjima HŠS-a.

**Članak 14.**

Ovaj Pravilnik propisala je Natjecateljska komisija HŠS-a, a natjecatelji ga prihvaćaju nastupom u prvom kolu.

Usvajanjem ovog pravilnika, sudionici su suglasni da se njihove partije, kao i fotografije objavljuju na stranicama HŠS-a i u službenim glasilima.

Pravo tumačenje ovog Pravilnika ima isključivo organizator uz suradnju Glavnog suca svih natjecanja.

Svi sudionici obavezni su se pridržavati svih propisanih zaštitnih mjera u svrhu sprečavanja širenja virusa COVID-19 koje su na snazi i određene od stožera civilne zaštite kao i organizatora natjecanja, te uputa o provedbi samog natjecanja od glavnog suca.

 Organizator:

 Hrvatski šahovski savez